ए डिभिजन लिगको उपाधि मछिन्द्रलाई
शहिद स्मारक ए डिभिजन लिगको २०७६ को उपाधि मछिन्द्र क्लबले जितेको छ । शनिबार दशरथ रंगशालामा भएको खेलमा मछिन्द्रले आर्मीलाई १-० गोल अन्तरले हराउँदै उपाधि जितेको हो । 
काठमाडौँ — शहिद स्मारक ए डिभिजन लिगको २०७६ को उपाधि मछिन्द्र क्लबले जितेको छ । शनिबार दशरथ रंगशालामा भएको खेलमा मछिन्द्रले आर्मीलाई १-० गोल अन्तरले हराउँदै उपाधि जितेको हो । खेलको ३४ औँ मिनेटमा मछिन्द्रका रजीन धिमालको फ्री किकमा आर्मीका डिफेन्डर विकास तामाङले आफ्नै पोष्टमा गोल गरेका थिए । मछिन्द्रले ३१ अंक जोड्यो भने आर्मी २९ अंकमा सीमित भयो ।